Врз основа на членот 150 од Законот за здравствената заштита (,,Службен весник на Република Македонија” бр. 43/12, 145/12, 87/13, 164/13, 39/14, 43/14, 132/14, 188/14, 10/15, 61/15, 154/15, 192/15, 17/16 и 37/16), членот 13 од Правилникот за специјализациите и супспецијализациите на здравствените работници со високо образование од областа на медицината (,,Службен весник на Република Македонија” бр. 85/15) и членот 6 од Правилникот за специјализациите и супспецијализациите на здравствените работници и здравствените соработници со високо образование (,,Службен весник на Република Македонија” бр. 137/12 и 121/13), Медицинскиот факултет при Универзитетот „Св. Кирил и Методиј“ во Скопје објавува:

Дополнување на

јавниот оглас за приjaвување на кандидати за запишување односно одобрување на специјализација и супспецијализација на здравствени работници и здравствени соработници со високо образование од областа на медицината за 2018 година

|  |  |  |
| --- | --- | --- |
| **Ред.**  **бр.** | **Специјалност** | **За вработени здравствени работници односно здравствени соработници во приватни установи, други правни лица и невработени** |
| **1** | **Дерматовенерологија** | **3** |
| **2** | **Офталмологија** | **2** |
| **3** | **Патологија** | **2** |
| **4** | **Гастроентерохепатологија** | **1** |

|  |  |  |
| --- | --- | --- |
| Ред. бр. | Супспецијалност | **За вработени здравствени работници односно здравствени соработници во приватни установи, други правни лица и невработени** |
| **1.** | **Васкуларна хирургија** | 1 |

Барањето за одобрување на специјализациите заедно со комплетната документација се поднесува од страна на приватната здравствена установа во која е вработен здравстевниот работник односно од невработениот здравствен работник, во согласност со одредбите од Законот за здравствената заштита и Правилникот за специјализациите и супспецијализациите на здравствените работници и здравствените соработници со високо образование, најдоцна во рок од 15 дена од денот на објавување на Огласот, до архивата на Медицинскиот факултет при Универзитетот „Св. Кирил и Методиј“ во Скопје, ул. 50 Дивизија бр.6, 1000 Скопје.

Законот за здравствената заштита (,,Службен весник на Република Македонија” бр. 43/12, 145/12, 87/13, 164/13, 39/14, 43/14, 132/14, 188/14, 10/15, 61/15, 154/15, 192/15, 17/16 и 37/16) и Правилникот за специјализациите и супспецијализациите на здравствените работници со високо образование од областа на медицината (,,Службен весник на Република Македонија” бр. 85/15) може да ги најдете на wеб страната на Медицинскиот факултет www.medf.ukim.edu.mk.

УНИВЕРЗИТЕТ ”СВ.КИРИЛ И МЕТОДИЈ’’

МЕДИЦИНСКИ ФАКУЛТЕТ-СКОПЈЕ